## Primjer broj 1

### 1-1: Osniva se trgovačko preduzeće „XYZ“. Vlasnik preduzeća je Ognjen Ognjenović. Evidentirati nastale transakcije u januaru mjesecu koristeći prostu računovodstvenu jednakost (S=K+O):

**Datum:**  **Poslovne transakcije:**

01.01. Osnivač je otvorio račun kod poslovne banke i uplatio na ime osnivačkog uloga 5.000€ na tekući račun (izvod br.1).

01.01. Osnivač je u obliku stvari unio u preduzeće mašinu u vrijednosti 2.000€, građevinske objekte u vrijednosti 4.000€ i zemljište u vrijednosti 2.000€ (statut), sa namjerom da ih koristi u dužem vremenskom periodu za obavljanje osnovne djelatnosti.

02.01. Primili smo fakturu br.3 i prijemnicu br.3/1 za kupljenu robu u vrijednosti od 3.000€ od trgovinskog preduzeća“ Tradeplus“.

05.01. Na osnovu ugovoru o korišćenju kratkoročnih kredita poslovna banka je uplatila na tekući račun preduzeća 2.000€ (izvod br.2)

06.01. Prema izvodu poslovne banke isplaćena je faktura br.3 preko tekućeg računa preduzeća (izvod br.3)

07.01. U sporazumu sa bankom 1.000€ kratkoročnog kredita je pretvoreno u dugoročni kredit (odluka i ugovor)

09.01. Na osnovu naloga za isplatu podigli smo 500€ za potrebe blagajne (izvod br.5, blagajnička uplatnica)

1. Utvrditi visinu bruto i neto imovine datog preduzeća na dan 05.01. i na dan 09.01.
2. Koje poslovne promjene su dovele do povećanja bruto imovine, a koje do povećanja neto imovine?
3. Koje poslovne promjene su dovele do smanjenja bruto imovine, a koje do smanjenja neto imovine?
4. Sastaviti Bilans stanja - Izvještaj o finansijskom položaju, na dan 09.01.

**1-2:** U trgovačkom preduzeću „XYZ“ nastale su sljedeće promjene u periodu od 10.01. do 16.01.20xx. Koristeći proširenu računovodstvenu jednakost **(S+R=K+P+O)** evidentirati sledeće poslovne transakcije:

|  |  |
| --- | --- |
| **Datum** | **Poslovne transakcije** |
| 11.01. | Prema fakturi br.1 preduzeće je prodalo 1/2 robe preduzeću ″Montri″ čija je prodajna vrijednost 2.000€. Nabavna vrijednost po otpremnici je 1.500€. Rok plaćanja fakture je 5 dana. |
| 13.01. | Preduzeće je donijelo odluku da proda jednu parcelu zemljišta čija je knjigovodstvena vrijednost 1.000€. Zemljište je prodato po prodajnoj vrijednosti 2.000€ ( faktura br.2). |
| 16.01. | Preduzeće ″Montri″ nije platilo fakturu br.1 u predviđenom roku, pa mu zaračunavamo zateznu kamatu u iznosu od 50€ . |

1. Sastaviti Bilans uspjeha (Izvještaj o ukupnom rezultatu) za period od 01.01. do 16.01 i Bilans stanja ( Izvještaj o finansijskom položaju) na dan 16.01.t.g.
2. Utvrdite uspješnost poslovanja preduzeća za obračunski period od 01.01. do 16.01.?
3. Koje poslovne promjene iz primjera I i II dovode do povećanja aktive i pasive za isti iznos, a koje do promjene strukture pasive datog preduzeća?

**1-3:** Koja od sljedećih stavki je pogrešno klasifikovana:

|  |  |  |  |
| --- | --- | --- | --- |
| **Imovina** | **Obaveze** | **Prihodi** | **Rashodi** |
| Tekući račun | Krediti od banke | Prihodi od zakupnina | Manjkovi |
| Zemljište | Dugoročni plasmani | Nabavna vrijednost prodate robe | Gubici od prodaje imovine |
| Zgrade | Mašine | Rashodi kamata | Negativne kursne razlike |
| Zalihe | Kupci | Dobici od prodaje imovine |  |
| Obaveze za porez na dobit | Dobavljači | Prihodi od prodaje robe |  |

### 1-4: Na osnovu računovodstvene jednakosti izračunati tražene podatke u tabeli za četiri kompanije i odgovoriti na pitanja:

|  |  |  |  |  |  |
| --- | --- | --- | --- | --- | --- |
| **Preduzeće** | **Osnovni kapital** | **Finansijski rezultat** | **Prihodi** | **Obaveze** | **Sredstva**  **(?)** |
| A | 40.000 | 9.000 | 24.000 | 1.000 |  |
| B | 50.000 | 15.000 | 36.000 | 25.000 |  |
| C | 80.000 | (8.000) | 54.000 | 0 |  |
| D | 90.000 | (20.000) | 74.000 | 27.000 |  |

1. Koliko iznosi ukupni kapital preduzeća A?

2. Koliko iznosi bruto imovina, a koliko neto imovina preduzeća C?


3. Koliko iznose ukupni rashodi preduzeća D?

### 1-5: Izvršiti potrebne korekcije kako biste dobili ispravan Bilans stanja (Izvještaj o finansijskom položaju) u pogledu strukture bilansnih pozicija, a zatim izvršiti klasifikaciju bilansnih pozicija prema roku vezanosti (sredstva) i prema ročnosti (kapital i obaveze).

**Bilans stanja na dan 01.01. t.g.**

|  |  |
| --- | --- |
| **Aktiva** | **Pasiva** |
| Nekretnine, oprema i postrojenja | Kapital |
| Poslovni prihodi | Dugoročna ulaganja |
| Dugoročni krediti | Poslovni rashodi |
| Primljeni avansi | Dobavljači |
| Potraživanja po osnovu kamata | Obračunate obaveze (PVR) |
| Zalihe | Kupci |
| Rezerve | Obaveze po osnovu poreza |
| Dati avansi za obrtna sredstva | Obaveze po osnovu kamata |
| Gotovina | Kratkoročni krediti |
| **Ukupna aktiva** | **Ukupna pasiva** |

**1-6:** Kako sledeće transakcije utiču na ukupnu imovinu, obaveze i kapital preduzeća? (označite ih kao povećanje (+), smanjenje (–) ili bez promjene (o)):



K

a) Pružili ste usluge kupcima za gotovinu.

S

b) Platili ste zakupninu za tekući mesec.

O

c) Platili ste račun za struju koji je primljen u prethodnom mesecu.

d) Isplatili ste dividendu akcionarima.

### e) Kupili ste zgradu uplatom 20% u gotovini, a ostatak ćete isplatiti u narednim godinama.

### f) Pružili ste usluge klijentima koji će naknadno to platiti.

### g) Evidentiran je prijem računa za struju koji treba da se plati sledećeg mjeseca.

### h) Kupljeno je zemljište za gotovinu.

### i) Kupljena je oprema koju ćete isplatiti sredstvima iz kredita.

### j) Naplaćeno je prethodno evidentirano potraživanje.

**1-7:** Da li ove kategorije pripadaju stavkama imovine, obaveza, prihoda, rashoda ili kapitala?

a) Mjesečna naknada plaćena za održavanje web stranice.

b) Igle, kese, plastični zavoji itd. koji su korišćeni za prikupljanje krvi.

c) Igle, kese, plastični zavoji itd. koji će se ubuduće koristiti za prikupljanje krvi.

d) Iznosi primljeni od bolnica za plaćanje krvnih proizvoda.

e) Kredit koji se duguje banci.

f) Zgrada i oprema koja služi kao kućna kancelarija kompaniji.

g) Iznosi dugovanja štampariji koja je pripremila majice poklonjene na nedavnoj akciji dobrovoljnog davanja krvi.

h) Plate zaposlenih u kompaniji.